[{"text_idx": "#000000", "text": "En Honggutan-distrikto de la urbo Nanchang, Jiangxi-provinco, sudorienta C\u0302inio, estas metaversa ekzempla kampo. \"Per 3D-teknologio, la kampo je 230.7 mil kvadrataj metroj jam estas montrata en la virtuala mondo en la skalo de 1:1\", diris Zhang Nandi, g\u0302enerala ing\u0302eniero de la kampo. Li diris, ke metaverso estas kaj interreta apliko kaj socia formo, kie virtualeco kaj realeco interreagas helpe de multaj teknikoj. La kerno de metaverso estas virtualigo kaj ciferecigo de la reala mondo. Nuntempe, la teknologio jam estas aplikata en c\u0302iu procezo de la kampo, inkluzive de esplorado de agrikulturaj teknikoj, produktado, administrado kaj vendado."}, {"text_idx": "#000001", "text": "Parto de la magazeno de la kampo en metaverso"}, {"text_idx": "#000002", "text": "Preskau\u030c 14 jaroj estas bezonataj por fini la procezon ekde sendo de riz-semoj al kosomo g\u0302is la reala produktado. Per la teknologio de metaverso, la procezo estas mallongigita al 4 jaroj. Zhang Nandi diris: \"Ni jam analizis, klasifis datumojn kolektitajn dum multaj jaroj kaj estigis rilatajn modelojn. Esplorantoj, kiuj bezonas fari eksperimentojn pri kultivado de semoj, povas meti rilatajn datumojn en nia modelo kaj rapide eltrovi la rezulton. Poste ili povas elekti semojn lau\u030c datumoj de eksperimentoj kaj fizike planti ilin. La rikolto povas plibonigi nian modelon. Tiel ni efektive mallongigas tempodau\u030cron de eksperimentoj kaj reduktas la esplor-koston.\""}, {"text_idx": "#000004", "text": "Per teknikoj kaj cifereca spurado, agrikulturaj forcejoj jam multe s\u0302ang\u0302ig\u0302is. \"Diversaj fragoj havas diversajn postulojn pri dau\u030croj de sunbrilo kaj dormo, tial ili bezonas malsamajn ekipaj\u0302ojn,\" klarigis Zhang. Lau\u030c enkonduko, la rikolto de kulturaj\u0302oj, inkluzive de frago kaj tomato, kulturataj en aparte kontrolataj forcejoj, estas 5-oble pli granda ol tiuj kulturataj en ordinaraj forcejoj."}, {"text_idx": "#000005", "text": "La kampo jam havas sian magazenon en metaverso. Malsame ol tradiciaj retvendejoj kaj virtualaj kultivejoj, g\u0302i liveras ac\u0302et-sperton kun realeco kun virtualeco. Lau\u030c Meng Fanming, estro de la kampo, en metaversa magazeno oni povas interagi kun homoj en reala kampo. Enirinte la magazenon, oni povas elekti kostumojn kaj viziti la magazenon sekvante virtualan homon. Oni ankau\u0306 povas kontroli la realan scenon per klako al retfotiloj. Kaj post ac\u0302etado, varoj estos liverataj al la hejmo de la ac\u0302etinto."}]